Aalborg Stiftstidende, 1841-07-30
Nyeste Post-Efterretninger. J Toulouse er Alt fuldkommen toligt. De retslige Undersøgelser skride raskt frem. J Aux er Roligheden er Øieblik bleven forstyrret. En Hob, der var bleven ophidset af en fra Paris kommen Emissair, der nu er sat fast, vilde hindre en Escadron af 5te Jægerregiment, der borte til Byens Garnison og som var beordret til Toulouse, i at afmarschere. To Barrikader, som opkastedes, bleve tagne af Tropperne, uden at det dog var nødvendigt at gjøre Brug af Vaadnene. J Montpellier ere flere blevne arresterede, da Folket ved Troppernes Afmarsch drog igjennem Byens Gaden under Afsyngelsen af Marseillaisen. Paa alle andre Puncter hersker Orden og Rolighed. - Man er fuldkommen enig i, at personlige Forhold have bidraget meget til den ulykkelige Forvirring i Toulouse. Den der afholdte tidligere Præfect, Floret, var en Ven af Thiers og mishagede derfor Cabinettet. Man benyttede derfor den første Leilighed, hvorved han havde foretaget sig noget mod de fra Paris komne befalinger, til at kalde ham tilbage. Floret har imidlertid nu, ligesom Mahul, udstedt en Skrivelse, i hvilken han søger at belyse sin Adfærd. Ved Fuldbyrdelsen af de fiskalske Forholdsregler, Finantsministeren Humann har sat igjennem med Hensyn til Skatternes Opkrævning, var han stødt paa Modstand saavel fra Municipalitetets som fra Borgernes Side. De ministerielle Jnstruxer havde forudseet Opposition fra hiin, men ikke fra denne Side, hvorfor han med Hensyn hertil havde udbedt sig særegne Jnstruxer, men istedetfor Svar fik han efter 12 Dages Forløb sin Afsked. Paa den anden Side havde Mahul i sin Stilling som General-Directeur for Politiet i Ministeriet for det Jndre lagt sin fuldkomne Uduelighed for Dagen, og man vilde derfor bortfjerne ham, men da han staaer i venskabeligt Forhold til flere af Cabinettets Medlemmer, maatte han havet betydeligt Præfecturat, i hvilket han ulykkeligviis vilde vise Energie ved en Leilighed, da Regjeringen, idet mindste med Hensyn til Formen, havde Uret. Finantsministeren har Ret, naar han anseer sig beføiet til at forlange samtlige Huses og samtlige virkelige Jndvaaneres Jndførelse i Skattebogerne: dette benægter Jngen, og det ligger i alle de andre Jndvaaneres Jnteresse i vedkommende Stæder, at dette skeer, da man derved kommer til en mere lige Fordeling af Byrderne. Men Humann har havt Uret i, at han forlangte, at de i en Stad sig blot øieblikkelig opholdende Fremmede, de der garnisonerende Tropper og Fangerne skulde opføres paa Folkelisterne. Alle disse have tildeels deres lovlige Bopæl andensteds, og maae ligeledes der figurere paa Folkelisterne. Dernæst havde Finantsministeren ogsaa Uret i sit Forlangende, at Folketællingen skulde foretages i Forening af de under ham sorterende Embedsmænd og af Bybestyrelsen, da Loven alene overdrager denne til Communens Forstandere. Kongen har, ledsaget af Hertugerne af Orleans og Nemours, at Marschallerne Soult og Gotard og af Gene talerne Pajol og Datiule, paa Carousselpladsen holdt Revue over 11 Batailloner Linietropper, det 10de Jægerregiment og to Batterier af det 3die Artilleriregiment. Sald Bei, Mehemed Alis ynste Søn, er paa det ægyptiske Dampskib Reschid, ankommen til Constantinopel. - Besynderligt nok forsikkre de sidste Efterretninger fra Constantinopel, at Sultanen er i bedste Velgaaende, saa at han endog for faa Dage siden har gjort en Udflugt paa Bosphorus.